polyglot-tagger/wikipedia-language-snippets-filtered huggingface dataset:
பரத கண்டம் ) எனும் சொல் இந்திய துணைக்கண்டத்தை குறிப்பிட வேதங்கள், இராமாயணம், மகாபாரதம் மற்றும் புராணங்களில் உள்ளிட்ட இந்து நூல்களில் பயன்படுத்தப்படும் ஒரு சொல் ஆகும்.
2006ஆம் ஆண்டு சான் சல்வடோர் அடென்கோவில் உள்நாட்டுக் கலவரம் மெக்சிக்கோ நகரத்திலிருந்து ஏறத்தாழ தொலைவில் மெக்சிக்கோ மாநிலத்தின் டெக்சாக்கோ நகர உள்ளூர் சந்தையில் 60 பூ விற்பவர்களை காவல்துறையினர் தடுத்தபோது மே 3, புதன்கிழமை தொடங்கியது. காவல்துறை வன்முறையைப் பயன்படுத்தி எதிர்த்தவர்களை கைது செய்தனர். மெக்சிக்கோ நகரிலிருந்து வடகிழக்கில் தொலைவிலிருந்த புறநகர் பகுதியான சான் சல்வடோர் அடென்கோ 2002ஆம் ஆண்டில் தங்கள் நிலப்பகுதியில் வானூர்தி நிலையம் அமைக்கவிருந்ததை எதிர்த்து நடத்தியப் போராட்டத்தால் பெயர் பெற்றிருந்தனர். எனவே கைது செய்யப்பட்ட பூ வியாபாரிகள் இந்த புறநகர்ப் பகுதி மக்களிடம் தங்களுக்கு ஆதரவளிக்க வேண்டினர். இவர்களுக்கு ஆதரவாக அடென்கோ குடிமக்கள் டெக்சாக்கோ செல்லும் நெடுஞ்சாலையை மறித்து போராட்டம் நடத்தினர். நூற்றுக்கணக்கான மாநிலக் காவல்துறையினர் இந்த சாலை மறியலை நீக்க அனுப்பப்பட்டனர்; ஆனால் அவர்களால் ஐந்து முறை முயன்றும் போராட்டதை முறிக்க முடியவில்லை.
அக்டோபர் 16, 2006இல் மெக்சிக்கோவின் தேசிய மனித உரிமைகள் ஆணையத்தின் தலைவர் ஒசே லூயி சோபரானெசு பெர்னான்டசு இந்த வழக்கில் ஐந்து மாத புலனாய்விற்குப் பிந்தைய முடிவுகளை அறிவித்தார். இந்த அறிக்கையில் தேசிய மனித உரிமைகள் ஆணையம் இதனை ஓர் "துன்பியல்" நிகழ்வு எனக் குறிப்பிட்டது; மாநில மற்றும் கூட்டாட்சியின் காவல்துறையினரின் கூடுதலான எண்ணிக்கையில் ஈடுபடுத்தப்பட்டதையும் வன்முறையையும் சுடுகலன்களைப் பயன்படுத்தியதையும் குறிப்பிட்டது. குறிப்பாக தனது அறிக்கையில்:
இந்த விசாரணை முடிவுகளின் அடிப்படையில் ஆணையம் கூட்டாட்சி பொதுப் பாதுகாப்புச் செயலருக்கும் மெக்சிக்கோ மாநில ஆளுநருக்கும் தேசிய புலம்பெயர்ந்தோர் கழகத்திற்கும் தனது பரிந்துரைகளை அனுப்பியது. இவற்றில் பாதுக்காப்புப் படையினருக்கான மேம்பட்ட பயிற்சிகள், உயிரிழந்த இருவரின் உறவுகளுக்கு தகுந்த நட்டயீடு, பிற மனித உரிமை மீறல்களுக்கும் நட்ட ஈடு, வெளிநாட்டினரை வெளியேற்றும் செயற்பாடுகளில் சீர்திருத்தங்கள் ஆகியன அடங்கும்.
அறிக்கையின் முடிவாக இந்த வன்மைறை பேச்சுவார்த்தைகள் மூலமாக தவிர்க்கப்பட்டிருக்கலாம் எனவும் ஆயினும் காவல்துறையினரை பயன்படுத்த முன்னுரிமை அளிக்கப்பட்டது எனவும் குறிப்பிட்டது.
தேசிய மனித உரிமைகள் ஆணையம் காவல்துறை கூடுதலான ஆட்பலத்தைப் பயன்படுத்தியதாகவும் சன்னல்களையும் அறைக்கலன்களையும் உடைத்ததாகவும் படுக்கைகளிலிருந்து குடிகளை வெளியே இழுத்ததாகவும் குற்றம் சாட்டியது. பாலியல் வன்முறை, கைது செய்யப்பட்டவர்களின் மீது வன்கலவி மற்றும் சிறார், முதியோர்,மாற்றுத்திறனாளிகள் மீதான வன்முறை ஆகியவற்றையும் விசாரித்தது.
இந்த முயற்சிகளின்போது காவல்துறை வன்முறையைக் கையாண்டது; இரண்டு போராட்டக்காரர்கள் உயிரிழந்தனர், பல பெண்கள் காவல்துறையினரால் பாலியல் வன்முறைக்கு ஆளாயினர்.
கன்னியாகுமரி மாவட்டம், அகத்தீசுவரம் என்னும் ஊரில் 1950 ஆம் ஆண்டு ஏப்ரல் 14 ஆம் நாள் ஹரிகிருஷ்ணன் நாடார், தங்கம்மை தம்பதியினருக்கு மகனாகப் பிறந்தார். தொடக்கத்தில் வீ. ஜி. பி நிறுவனத்தில் விற்பனையாளராகப் பணி செய்தார். மிகச் சிறிய முதல் பணத்தைக் கொண்டு ஒரு மளிகை கடையைத் தொடங்கி படிப்படியாக முன்னேறி வசந்த் அண்டு கோ என்னும் வணிக நிறுவனத்தின் உரிமையாளர் ஆனார். இந்நிறுவனம் தமிழ்நாடு, புதுச்சேரி, கேரளம் ஆகிய மாநிலங்களில் மொத்தம் 64 கிளைகள் கொண்டுள்ளன. வசந்த் தொலைக்காட்சியை 2008 ஆம் ஆண்டில் தொடங்கி நடத்தி வருகிறார்.
எச். வசந்தகுமார் என்பவர் தமிழ்நாட்டைச் சேர்ந்த தொழிலதிபரும் மற்றும் அரசியல்வாதியும் ஆவார். இவர் வீட்டு உபயோகப் பொருள் அங்காடியான வசந்த் அன் கோவின் நிறுவனத் தலைவராகவும், செயற்கைக்கோள் தொலைக்காட்சியான வசந்த் தொலைக்காட்சியின் நிறுவனத் தலைவராகவும் இருந்தார். இவர் பதினேழாவது மக்களவை உறுப்பினராகவும், தமிழக சட்டமன்ற உறுப்பினராகவும் இருந்தவர்.
வசந்தகுமார் தமிழ்நாடு காங்கிரசு கட்சியின் முகாமையான தலைவர்களில் ஒருவராகவும், நாங்குநேரி தொகுதியின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார். பின்னர் 2019 ஆம் ஆண்டு நடந்த நாடாளுமன்றத் தேர்தலில், கன்னியாகுமரி தொகுதியில், இந்திய தேசிய காங்கிரசு கட்சி சார்பாக போட்டியிட்டு, இந்திய நாடாளுமன்ற உறுப்பினராகத் தேர்ந்தெடுக்கப்பட்டார்.
இந்திய சீனப் போரையடுத்து 1962 இல் இந்தியாவில் இராணுவ அதிகாரிகளின் அவசரகாலத் தேவைகளுக்காக புனே மற்றும் சென்னையில் இரு அதிகாரிகள் பயிற்சிப் பள்ளிகள் துவக்கப்பட்டன. இப்பள்ளிகள் அமைப்பதற்கான ஆயத்தப் பணிகள் 1962 ஆம் ஆண்டு, செப்டபர் மாதத்தில் துவக்கப்பட்டன. சென்னை பயிற்சிப் பள்ளி பிரிகேடியர் ராம் சிங்கைத் முதல் படைத்தலைவராகக் கொண்டு 1963 ஆம் ஆண்டு ஜனவரி மாதம் துவங்கியது. புனேயில் நிறுவப்பட்ட பயிற்சிப்பள்ளி சிறிதுகாலத்திற்குப் பின் மூடப்பட்டது. எனினும் தொடர்ந்து செயற்பட்ட சென்னை பயிற்சிப் பள்ளி, 1965 ஆம் ஆண்டு பெப்பிரவரி இரண்டாம் தேதியிலிருந்து பள்ளியின் நோக்கத்தை குறுகியகால சேவை சீர் ஆணைய அதிகாரிகளைப் பயிற்றுவிப்பதாக மாற்றுவதற்கான அனுமதி பெற்றது.
1942-45 காலகட்டத்தில் இரண்டாம் உலகப் போரில் இந்திய மற்றும் பொதுநலவாய நாடுகளின் இராணுவத்திற்குத் தேவைப்பட்ட இராணுவ அதிகாரிகளை உருவாக்குவதற்காக ஏழு அதிகாரிகள் பயிற்சி மையங்கள் இந்தியாவில் துவக்கப்பட்டன. ஆனால் போர் முடிந்ததும் இம்மையங்கள் மூடப்பட்டு விட்டன.
குறுகியகால சேவை ஆணையத்தின் இராணுவ அதிகாரிகளுக்கான பயிற்சிகள், அதிகாரிகள் பயிற்சிக் கழகத்தில் மேற்கொள்ளப்படுகிறது. 1985 ஆம் ஆண்டு முதல் இப்பயிற்சிக் கழகத்திற்கு நிரந்தர அனுமதி வழங்கப்பட்டு அதன் பெயரும் அதிகாரிகள் பயிற்சிக் கழகம் என மாற்றம் பெற்றது.
சென்னையிலுள்ள அதிகாரிகள் பயிற்சிக் கழகம் என்பது இந்திய இராணுவ அதிகாரிகள் பயிற்சி மையமாகும். இந்த மையம் குறுகிய கால இராணுவ சேவைக்கான அதிகாரிகளை உருவாக்கப் பயன்படுகிறது.
இந்த பயிற்சி மையத்தில் அளிக்கப்படும் 48 வார கால பயிற்சி இந்திய இராணுவத்தின் மருத்துவப் பிரிவு நீங்கலாக அனைத்துப் பிரிவுகளுக்கும் அதிகாரிகளை தயார்படுத்துகிறது.
இந்த பயிற்சி மையமானது தமிழகத்தின் தலைநகரான சென்னை மாநகரத்திற்குட்பட்ட ஆலந்தூரில் 750 ஏக்கர் பரப்பளவில் விமான நிலையத்தின் ஓடு பாதைக்கு வடக்கே அமைந்துள்ளது.
இந்திய இராணுவத்தில் அதிகாரிகளாகச் சேர்ந்த 25 பேர் கொண்ட முதல் பெண் அதிகாரிகள் அணி 1992-இல் இக்கழகத்தில் பயிற்சி பெற்றவர்களாவர்.
மனவளர்ச்சிக் குறை என்றால் அறிவு வளர்ச்சியில் ஏற்படும் குறைபாடுகளைக் குறிக்கிறது. மனவளர்ச்சிக் குறைவை பலரும் மன நோய் எனத் தவறாகப் புரிந்துகொண்டிருக்கிறார்கள். ஆனால் மனவளர்ச்சிக் குறைவு என்பதும், மன நோய் என்பதும் வெவ்வேறு உடல்நிலை வளர்ச்சியாலும், மனவளர்சியாலும் உண்டாகின்றன.1838-ஆம் ஆண்டு எஸ்கிரால் என்பவர் மனவளர்ச்சிக் குறையைப் பற்றி விளக்கும்போது, ”மனவளர்ச்சிக் குறை என்பது ஒரு நோயல்ல என்றும், அது வளர்ச்சியானது தடைபட்டு, நின்றுவிடும் நிலையைக் குறிக்கிறது” என்று விளக்கினார். டிரட்கோல்ட் என்பவர், ”முழுமையான அல்லது சாதாரண வளர்ச்சி அடையத்தவறிய மனதின் நிலையே மனவளர்ச்சிக் குறை” என்று கூறினார். மன வளர்ச்சி குறைபாடு இன்று சமூகத்தில் பெரும் தாக்கத்தை ஏற்படுத்தியுள்ளது. இது குறித்த விழிப்புணர்வு இன்று கர்ப்பிணிப் பெண்களுக்கு அரசாங்கமே ஏற்படுத்தி வருகிறது. மன வளர்ச்சி குறைபாடிற்கு நிறைய காரணங்கள் உள்ளன. எடுத்துக்காட்டாக, நெருங்கிய உறவில் திருமணம் செய்தல், தாமதத் திருமணம், கர்ப்பக் காலத்தில் தாய்க்கு ஏற்படும் விபத்து போன்றவைகளைக் காரணங்களாக அமையலாம்.
கிரீட்டின் : இக்குழந்தைகளின் தலை சிறியதாகவும், உடல் குட்டையாகவும், தோல் வறண்ட நிலையிலும் இருக்கும். இவர்கள் எப்போதும் சோம்பல் மிகுந்தவராயும், எதையும் மெதுவாகச் செய்பவராயும், எதிலும் கருத்தில்லாதவராகவும் இருப்பர். இந்த நிலைக்குக் காரணம், தைராய்டு சுரப்பியில் சுரப்பு உண்டாகாதிருப்பதே என்று கூறப்படுகிறது. இத்தகைய மக்கள் சிலர், தைராய்டு சுரப்பு நீர் பெற்றபின், அறிதிறன் ஈவு மிகுந்தவர்களாக ஆகியிருக்கிறார்கள்.
உளவாற்றல் குறைவின் சில தனிப்பட்ட வகைகள் : நரம்பு மண்டலக் காரணங்களையும் மருத்துவக் காரணங்களையும் வைத்துக் கீழ்க்கண்டவாறு தனியாகக் கூறும் வகைகளும் உண்டு.
மங்கோலிய வகை : இவ்வகையினர் மங்கோலிய இனத்தவருடைய, முகத்தோற்றங்களை உடையவராக இருப்பதால், இப்பெயரினைக் கொண்டு அழைக்கப் படுகின்றனர்.
இம்மீன்பிடி தள பிராந்தியத்தில், அரியவகை ஆழிவாழ் உயிரினங்களான, அத்திலாந்திக் காட் , சவோர்டு , அட்டோக் , காபெளின் , சிப்பிமீன் போன்ற மீனினங்களும், இரட்டைவழிச் சோழி மற்றும் கடல் நண்டுகள் போன்ற கடல் ஊர்வனங்கள் இங்கு பெருமளவில் காணபடுகின்றன. மேலும், கடற்பறவை கூட்டங்கள் குடியேறியிருக்கும் இப்பகுதியில், வடக்கு கன்நெட் , வெட்டு நீர் , மற்றும் கடல் வாத்து போன்ற கடற்பறவைகளும், கடற்பாலூட்டிகளான , திமிங்கிலம் , சீல் எனும் நீர்நாய் , மற்றும் ஓங்கில் இவ்வாறான கடற்வாழ் உயிரினங்கள் ஏராளமாக இருப்பது மூலங்கள் மூலம் அறியப்பட்டது.
நியூபவுந்துலாந்து பெரும் கரைத்தட்டுக்கள் பகுதியில், முற்காலத்தில் பனிப்படலம் உச்சநிலையில் பனிமூடி பரந்து இருந்துள்ளது. சுமார், 13,000 ஆண்டுகளுக்கு முன்பு, ஐஸ் பெருமளவில் பன்நூறு கிலோமீட்டர்கள் வரை பரந்துவிரிந்ததாக பல தீவுகள் ஒன்றிணைந்ததுபோல் காணப்பட்டுள்ளது. பின்புவந்த காலங்களில் பனிப்படலங்கள் கரைந்து கரைத்தட்டுக்கள் புலப்பட்டுள்ளது. பின்பு சுமார் 8000 ஆண்டுகளுக்கு முன்பு, கடல் மட்டம் உயர்ந்து கரைத்தட்டுக்கள் மூழ்கிவிடுமென்றும் நம்பப்பட்டது.
நியூபவுந்துலாந்து பெரும் கரைத்தட்டுக்கள் இது, நிலவியலின் வடஅமெரிக்கா கண்டத்தில் அறியப்படும் தென்கிழக்கு பவுந்துலாந்தின் பிராந்திய பீடபூமி தொகுப்பாகும். இக்கரைத் திட்டு பகுதியானது, 80-முதல் 33௦ அடி முடிய ஒப்பீட்டளவில் ஆழமற்ற பகுதியாக காணப்படுகிறது. இங்கே தற்போது குளிர்ந்த நீரோடைகள், வளைகுடா நீரோட்டங்களின் சூடான நீரில் கலக்கிறது.
அதிகப்படியான ஊட்டச்சத்துக்களை கொண்டுவந்து சேர்க்கும் குளிர்ந்த மற்றும் சூடான நீரோட்டங்களால், இப்பகுதியில் அடிக்கடி மூடுபனி ஏற்படுகிறது.
நியூபவுந்துலாந்தின் தெற்கே-தென்கிழக்கே சுமார் 370 மைல்கள் வட அத்திலாந்திக் பெருங்கடலில், ஆர்எம்எஸ் டைட்டானிக் கப்பல் 1912-ஆம் ஆண்டு ஏப்ரல் 14-ல் பனிப்பாறையில் மோதி விபத்துக்குள்ளானது குறிப்பிடத்தக்கது.
நீரோடை கலக்கும் பகுதியில் கடலின் கீழிருந்து மேற்பரப்பபு வரை, வடிவத்தையும் ஊட்டத்தையும் கொண்டுசேர்க்கிறது. இதுபோன்ற இயற்கை செயல்பாடுகளால் உலகின் பெரும் செல்வந்தர்களின் மீன்பிடி நிலதளம் ஒன்றை உருவாக்க உதவியது.
பிறைசூடன் தமிழ்த் திரைப்படப் பாடலாசிரியரும், கவிஞரும், நடிகரும் ஆவார். இவர் 400 இற்கும் மேற்பட்ட திரைப்படங்களில் 1,400 பாடல்களும் 5000 பக்திப் பாடல்களும்,100 தொலைக்காட்சித் தொடர்களுக்குப் பாடல்களும் இயற்றியுள்ளார். தமிழக அரசின் சிறந்த பாடலாசிரியருக்கான விருதை 1996 ஆம் ஆண்டில் தாயகம் திரைப்படப் பாடல்களுக்காகவும், 1991 இல் என் ராசாவின் மனசிலே பாடல்களுக்காகவும் பெற்றார். தென்னிந்தியத் திரைப்படக் கலைஞர்கள் சங்கத்தின் "கலைச்செல்வம்" விருதையும் பெற்றிருக்கிறார். இவர் 2015 ஆம் ஆண்டுக்கான தமிழக அரசின் கபிலர் விருது பெற்றுள்ளார்.
பிறைசூடன் தன் முதல் பாடலை ௭ம்.௭ஸ் விஷ்வநாதன் இசையமைத்த சிறை திரைப்படத்திற்காக இயற்றினார். அதன் பின்னர் மற்ற இசையமைப்பாளர்களின் இசையமைப்பில் பாடல்களை இயற்ற தொடங்கினார்.
தொண்டைமான் மன்னர் சமுட்டியான் என்பவரின் திறமையைக் கண்டு தளபதியாக நியமிக்கிறார். அவருக்கு தனது மகளையும் திருமணம் செய்து கொள்கிறார். அவர் கருவுற்ற சமயம் பெருமழை பெய்து, மதானமேடு அணை உடைந்து வெள்ளம் ஊருக்குள் வந்தது. அணையை சரிசெய்ய முயலும் போது "தலைச்சன் பிள்ளையை வயிற்றில் சுமக்கும் கர்ப்பிணியை பலிகொடுத்தால் அணை உடையாது பாதுகாப்பாக இருக்கும்" என அசிரிரி ஒலித்தது.
அதனால் மக்கள் தொண்டமான் தங்கள் குடும்ப பெண்களை பலி கொடுத்துவிடுவார் என பயந்து கருவுற்ற குடும்ப பெண்களை பக்கத்து பாளையங்களுக்கு அனுப்பினர். அந்நிலையில் தொண்டைமானின் மகள் நாட்டு மக்களின் நன்மைக்காக தன்னையே பலியாகக் கொடுக்க முன்வருகிறாள். குறுவாளால் தன்னையே பலி கொடுத்துக் கொண்டாள் தொண்டைமானின் மகள். அவளுடைய தியாகம் கண்டு மக்கள் அம்மனாக வழிபடுகின்றனர்.
கி.பி 17 ஆம் நூற்றாண்டின் பிற்பகுதியில் ஆர்க்காடு நவாப்பிற்கு வரிகட்ட பாளையக்காரர்கள் நிர்பந்திக்கப்பட்டார்கள். அதில் தென்குத்து பாளையக்காரராக வீரமுண்டனார் இருந்தார். அவர் வரி கட்ட மறுத்ததால், நவாப்பின் படையினர் தென்குத்து பாளையக்காரரை எதிர்த்துப் போர் செய்தனர்.
உருப்புடி அம்மன் குறித்து இரு கதைகள் கூறப்படுகின்றன. கதை இரண்டிலும் கருவுற்ற பெண் பலியாக்கப்பட்டாள் என்பதை அறிய முடிகிறது. மக்கள் அத் துயரத்தினைத் தாங்காமல் இறந்த பெண்ணை அம்மனாக வழிபடுகின்றனர்.
உருப்புடி அம்மன் என்பவர் இந்து சமய நாட்டார் தெய்வங்களில் ஒருவராவார். பல்வேறு காரணங்களால் இறந்து போன கருவுற்ற பெண்களை உருப்புடி அம்மன் என்ற பெயரில் மக்கள் வழிபடுகின்றனர்.
மதானமேடு அணைக்கட்டு உடையாமல் இருக்க சூல் பெண் பலி சடங்கினால் இறந்து போன பெண்ணை கடலூர் மாவட்டம் கஞ்சமநாதபுரத்தில் மக்கள் உருப்புடி அம்மனாக வழிபடுகின்றனர்.
சிர்க்கோனியம் ஆக்சைடு தேவையான அளவு கையிருப்பில் இல்லையெனில் மேற்கண்ட சிக்கலான பாதையில் சிர்க்கோனியம் ஐதராக்சைடு தயாரிக்கும் முறையின் பயன்பாடு குறைவாகும். இச்சூழலில் வர்த்தகமுறையில் அதிகமாகக் கிடைக்கும் சிர்க்கோன் மணல் எனப்படும் சிர்க்கோனியம் சிலிக்கேட்டிலிருந்து இச்சேர்மம் தயாரிக்கப்படுகிறது.
சிர்க்கோனியம் சிலிக்கேட்டுடன் மிகையளவு சோடியம் ஐதராக்சைடு கரைசல் சேர்த்து 650 பாகை செல்சியசு வெப்பநிலைக்குச் சூடுபடுத்த வேண்டும். நீண்ட நேரத்திற்குப் பின் சோடியம் சிலிக்கேட்டு மற்றும் சோடியம் சிர்க்கோனேட்டு ஆகியன உருவாகின்றன. பின்னர் இவற்றுடன் தண்ணீர் சேர்த்து நீராற்பகுப்பு செய்தால் சோடியம் சிர்க்கோனேட்டு, சிர்க்கோனியம் ஐதராக்சைடாக வீழ்படிவாகிறது. இதை வடிகட்டி பின்னர் சோடியம் ஐதராக்சைடு மற்றும் சோடியம் சிலிக்கேட்டு ஆகியனவற்றை நீக்கித் தூய்மைப்படுத்தலாம்.
சிர்க்கோனியம் ஐதராக்சைடு ) பெரும்பாலும் ஐதரசு சிர்க்கோனியா என்றே அழைக்கப்படுகிறது. 2.2 என்ற உறுதியற்ற வேதி வாய்ப்பாடு அமைப்பு இச்சேர்மத்தை அடையாளப்படுத்துகிறது. 2.22 என்ற மூலக்கூற்று வாய்ப்பாடு கொண்ட சிர்க்கோனியம் ஐதராக்சைடு ஒர் ஐதராக்சைடு என்பதால், இச்சேர்மத்தை 4 என்ற எளிய அமைப்பில் எழுதுவார்கள். நச்சுத்தன்மையுடன் படிக உருவிலா வெண் தூளாகக் காணப்படும் சிர்க்கோனியம் ஐதராக்சைடு தண்ணிரில் கரைவதில்லை. மாறாக நீர்த்த கனிம அமிலங்களில் கரைகிறது.
தயாரிக்கப்பட்ட சிர்க்கோனியம் நைட்ரேட்டு நீர்க்கரைசலுடன் அமோனியம் ஐதராக்சைடு சேர்த்து வினைபுரியச் செய்தால் சிர்க்கோனியம் ஐதராக்சைடு வீழ்படிவாகிறது. பின்னர் இதை வடிகட்டி தூய்மைப்படுத்திக் கொள்ளலாம்.
சிர்க்கோனியம் நைட்ரேட்டு விளைபொருளைத் தொடர்ந்து ஆவியாதலுக்கு உட்படுத்தி உலர்த்தினால் ஐந்துநீரேற்றாகவும் படிகமாக்கலாம்.
இது கண்காணிப்பு கேமரா தொழினுட்பத்தை விட சிறந்த தொழிநுட்பம் மூலம் செய்யப்பட்டதாகும். இதில் கமேராவின் அளவுரு, நோக்கு நிலை மற்றும் கதாபதிரங்களுக்கான தூரம் போன்றவற்றை இதன் மூலம் மாற்றலாம். துல்லியமான சேவையை வழங்க வீடியோ கேம் பணியகத்தில் கமேரவனது அடிக்கடி அனலாக் குச்சியினால் கட்டுப்படுத்தப்படும். கணணி விளையாட்டுகளில் மௌசினால் கட்டுப்படுத்தப்படும். இது சூப்பர் மரியோ சன்சைன் , த லெஜெண்ட் ஒப் செல்டா மற்றும் த விண்ட் வேகர் போன்ற விளையாட்டுக்களில் அதிகளவில் பயன்படுத்தப்பட்டது. முழுமையாக ஊடாடும் கேமரா அமைப்புகளை பெரும்பாலும் திருத்தமான வழியில் உருவாக்குவது கடினமானது. இவ்வாறு சூப்பர் மரியோ சன்சைனில் கேமரா அமைப்புகளை கட்டுப்படுத்துவது கடினமாக இருந்ததாக கேம்சஸ்போட் வாதிடுகிறது. இவ் அமைப்பானது லெஜெண்ட் ஒப் செல்டா மற்றும் த விண்ட் வேகர் ஆகியவற்றில் வெற்றிகரமாக அமைந்தது. இதில் திருத்தங்கள் அரிதாகவே உள்ளதால் ஸ்மார்ட் ஆன கேமரா அமைப்பு என ஐ ஜி என் அழைக்கின்றது.
பெயருக்கேற்ப கண்காணிப்பு கேமராவானது பாத்திரங்களின் பெயர்களை கண்காணிப்பு கேமராவுக்குப் பின்னாலிருந்து கூறுகின்றது. எவ்வாறாயினும் விளையாடுபவரால் கேமராவை கட்டுப்படுத்த முடியாது. உதாரணமாக வித்தியாசமான திசைகளுக்கு கேமராவை அசைக்கவோ, சுழற்றவோ அவன் / அவளால் முடியாது. இவ்வகை கேமரா அமைப்புகள் ஆரம்பகால 3 விளையாட்டுகளில் மிகவும் பொதுவாகக் காணப்பட்டது. உதாரணமாக க்ராஷ் பண்டிகூட் அல்லது டொம்ப் ரைடர் போன்ற விளையாட்டுக்கள். இவைகளை இலகுவான முறையில் செயல்படுத்துவதற்கு முடியுமாக இருந்தமையினாலாகும். இருப்பினும் இதில் குறிப்பிடத்தக்களவு பிரச்சினைகளும் உள்ளன. குறிப்பிட்ட தற்போதைய காட்சியானது பொருத்தமற்றதாக அமையின் (ஒரு பொருளினால் மறைக்கப்படும் போது அல்லது விளையாடுபவருக்கு எதில் விருப்பமுள்ளது என்பதை காட்டாத போது) இதனை விளையாடுபவரல் கேமராவை கட்டுப்படுத்த முடியாமல் போகுமிடத்து சிலநேரங்களில் இடையூறுகளை உண்டாக்கும். இது பாத்திரங்கள் மாறும்போது அல்லது அரங்கத்தில் வேறு சூழ்நிலையை எதிர்கொள்ளும் போது கேமராவானது மோசமான நிலைகளில் முடிவடைவதாக இருக்கலாம்.
ஒர் ஊடாடும் கேமரா அமைப்பானது முதலில் வழங்கப்பட்ட விளையாட்டுக்களில் ஒன்று சூப்பர் மரியோ 64 ஆகும். இவ் விளையாட்டில் குறித்த வீரர் எந்த நேரத்திலும் மாறுவதற்கு இரண்டு வகையான கேமரா அமைப்புகளை கொண்டிருந்தது. முதலாவது நிலையான கண்காணிப்பு கேமரா அமைப்பானது பகுதியளவு செயற்கை நுண்ணறிவாள் ஆக்கப்பட்டுள்ளது. உண்மையில், இவ் அமைப்பானது நிலையினுடைய அமைப்பை தெரிந்துவைத்துள்ளது. மற்றும் சில காட்சிகளை எதிர்பார்க்கவும் முடியும். உதாரணமாக, முதல் நிலையில் , மலைக்கான பாதை பற்றி இடது பக்கம் திரும்பும் போது , கேமரா தானாகவே இடது நோக்கி பார்க்க தொடங்குகிறது, இவ்வாறே வீரர் இயக்கங்கள் எதிர்பார்கப்படுகின்றது. இரண்டாவது வகையில் வீரர் மரியோ நிலையை ஒப்பிடுவதற்காக கேமராவை கட்டுப்படுத்த அனுமதிக்கின்றது. இடது அல்லது வலது பொத்தானை அழுத்துவதன் மூலம், கேமரா மரியோ சுற்றி சுழல்வதோடு, கீழே அல்லது மேலே வரை அழுத்துவதன் மூலம் கேமராவானது மரியோக்கு நெருக்கமாகவோ அல்லது விட்டு விலகியோ நகரும்.
ஒரு கேமரா அமைப்பை செயல்படுத்துவது எவ்வாறு என்பதை அறிந்துகொள்ள பாரிய அளவிலான ஆராய்ச்சி அமைப்பு உள்ளது. கட்டுப்பாட்டு தீர்வு மென்பொருளின் பங்கானது சிறந்த சாத்தியமான ஷொட்டுகளை உருவாக்குவதட்காக தரப்பட்ட கட்டுப்பாட்டு காட்சிகளை பயன்படுத்துதல் ஆகும் . வேறு வார்த்தைகளில் கூறுவதானால், கட்டுப்பாட்டு தீர்வு மென்பொருளுக்கு கதாபாத்திரங்களை காட்சிப்படுத்துவதட்கும் திரையின் 30 வீதமான அளவை உள்ளடக்கியதை காட்டுவதற்கும் வினவிய சொட் தொகுப்பானது வழங்கப்படும். இவ்வேண்டுகோளை நிறைவேற்றுவதட்காக தீர்வு மென்பொருள் பல வழிகளை பயன்படுத்துகிறது. பொருத்தமான ஷொட் இனங்காணப்பட்டால் கேமராவானது அச்சு தூரத்தையும் சுழற்சியின் அளவையும் தரும். பின்னர் இது கிராபிக் இயந்திர காட்சியகத்தால் தோற்றத்தை காண்பிக்க பயன்படுத்தப்படும்.
வீடியோ விளையாட்டுகளில், "மூன்றாம் நபர்" குறிப்பிடுவது யாதெனில் வரைகலை முன்னோக்கு ஆனது ஒரு நிலையான தூரத்தில், விளையாட்டுப் பாத்திரத்திட்கு பின்னால் மற்றும் சற்று மேலாகவும் காண்பிக்கப்படுவதாகும். இந்த நோக்கானது விளையாடுபவர்களை இன்னும் வலுவாக்கும் பாத்திரமாக பார்க்க அனுமதிக்கின்றது. மேலும் இவை நடவடிக்கை விளையாட்டு மற்றும் நடவடிக்கை சாகச விளையாட்டுகளில் மிகவும் பொதுவானது. இவ்வாறன முன்னோக்கையுடைய விளையாட்டுக்கள் சூழ்நிலை ஒலிகளை பயன்படுத்துகிறது. ஏனெனில் அவதாரங்களின் நிலையை பொறுத்து சூழ்நிலை ஒலித்தொகுதி மாறுபடும்.
பொதுவாக மூன்று வகையான ஒளிப்படக்கருவி உள்ளன. நிலையான கேமரா தொகுதிகளில் கேமராவானது அசையாமலும் கதாபாத்திரங்களின் அடுத்தடுத்த காட்சிகளை காட்சிப்படுத்தும். மறுபுறம் கண்காணிப்பு கேமராக்கள் கதாபாத்திரங்களின் அசைவை தொடராக கண்காணிக்கும். இறுதியாக தொடர்புபடுத்தல் கேமராக்கள் பகுதி தன்னியக்கமுடைய காட்சிப்படுத்தலை மாற்றுவதற்காக இயக்குபவர்களை அனுமதிக்கும். ஒரு கேமரா அமைப்பை செயல்படுத்துவதட்காக வீடியோ விளையாட்டு அபிவிருத்தியாளர்கள் கட்டுப்பாட்டு தீர்வுகள், செயற்கை நுண்ணறிவு ஸ்கிரிப்ட், தன்னாட்சி முகவர் போன்ற உத்திகளை பயன்படுத்துகின்றனர்.
3 வீடியோ விளையாட்டுகளில், மெய்நிகர் ஒளிப்படக்கருவி அமைப்பானது 3 மெய்நிகர் உலகின் அமைப்பை காட்சிப்படுத்துவதட்காக கேமராவையோ அல்லது ஒரு தொகுதி கேமராகளையோ கட்டுப்படுத்துவதை நோக்காக கொண்டுள்ளது. வீடியோ விளையாட்டுகளில் பயன்படுத்தப்படும் கேமரா அமைப்புகளின் நோக்கமானது சிறந்த சாத்தியமான கோணத்தில் நடவடிக்கைகளை காட்சிப்படுத்தல்; மேலும் பொதுவாக மூன்றாம் நபர் பார்வை தேவைப்படும் போது அவை மெய்நிகர் உலகில் பயன்படுத்தப்படுகிறது.
படத் தயாரிப்பளர்களுக்கு எதிராக மெய்நிகர் கேமரா அமைப்பு தயாரிப்பாளர்கள் எதிர்வுகொள்ள முடியாத ஒரு உலகை சமாளிக்க வேண்டும். அடுத்த செக்கனில் கதாபாத்திரங்கள் எங்கு இருப்பார்கள் என்று அறிந்து கொள்வது சாத்தியமற்றது. இவ்வாறன பொருத்தமான காட்சிகளை தேர்ந்தெடுப்பதில் உள்ள பிரச்சினைகளை தீர்ப்பதற்காக இவ் கேமரா அமைப்பானது நிச்சயிக்கப்பட்ட விதிகளை அல்லது செயற்கை நுண்ணறிவை நம்பியுள்ளது.
சில கேமரா அமைப்புகளில் தீர்வுகள் இனங்கானப்படாவிட்டால் கட்டுப்பாடுகள் தளர்த்தப்படும். உதாரணமாக, கதாபாத்திரமானது திரையில் 30 வீதமான இடத்தை உள்ளடக்கியுள்ள போது தீர்வாளருக்கு சொட்டை உருவாக்க முடியாமல் போனால் திரையில் இடக்கட்டுப்பாட்டை தவிர்த்துவிடுவதோடு திரையில் கதாபாத்திரம் அனைத்தும் தெரியும் என்பதை உறுதி சைய்யும். காட்சி பெரிதாக்கலும் இத்தகைய முறையில் உள்ளடங்கும்.
மூன்றாம் நபர் கேமரா அமைப்புகளில் 3 வகை உள்ளது: நிலையான கேமரா அமைப்பில் கேமராவின் நிலையானது விளையாட்டு உருவாக்கத்தின் போது நிர்ணயிக்கப்படுகின்றது. கண்காணிப்பு கேமரா தொகுதியானது பாத்திரத்தை சாதரணமாக பின்தொடரும். மேலும் தொடர்புபடுத்தும் கேமரா தொகுதியானது வீரர்களின் கட்டுப்பாட்டின் கீழ் இருக்கும்.
எம். எஸ். விஸ்வநாதன் நடிகராகவும், பாடகராகவும் ஆசைகொண்டிருந்தார். 1940 களில் மேடை நாடகங்களில் நடித்தார். 1950 களில் புகழ் பெற்ற இசையமைப்பாளராக விளங்கிய டி. ஆர். பாப்பா அவர்கள், இசையமைப்பாளராகுமுன் எஸ். வி. வெங்கட்ராமன் அவர்களின் இசைக்குழுவில் ஒரு வயலின் இசைக்கலைஞராகப் பணியாற்றி வந்தார். அவர் எம். எஸ். விஸ்வநாதனை அந்தக் குழுவில் ஒரு எடுபிடி வேலைகள் செய்யும் உதவியாளராக இணைத்து விட்டார். விஸ்வநாதனுக்கு இசையமைப்பதில் ஆர்வம் இருந்தது. அதனால் இசையமைப்பாளர் எஸ். எம். சுப்பையா நாயுடு அவர்களுடன் சேர்ந்தார். அதன் பின் சி. ஆர். சுப்புராமன் குழுவில் ஆர்மோனியம், பியானோ என்பவற்றை வாசிக்கும் கலைஞராக முன்னேறினார். டி. ஜி. லிங்கப்பா மற்றும் டி. கே. ராமமூர்த்தி ஆகியோரும் இவருடன் இணைந்து பணியாற்றினார்கள்.
டி. கே. ராமமூர்த்தி திருச்சியில் பிரபல இசைக்குடும்பத்தில் பிறந்தார். சிறுவயது முதலே வயலின் வாசிப்பவராக இருந்தார். இவருடைய தந்தை கிருஷ்ணசாமி பிள்ளை மற்றும் தாத்தா மலைக்கோட்டை கோவிந்தசாமி பிள்ளை ஆகியோரும் வயலின் வாசிப்பில் சிறந்தவர்கள். ராமமூர்த்தி சிறுவயதிலிருந்தே மேடை நிகழ்ச்சிகளில் பங்கேற்றார். 1940களில் அவிச்சி மெய்யப்பச் செட்டியார் அவர்களிடம் பணியாற்றினர். பி. எஸ் திவாகர், ஆர் சுதர்சனம் போன்றோரின் நட்புடன் திரையுலகத்தில் வாய்ப்புகளைத் தேடினார். சி. ஆர். சுப்பராமன், டி. ஜி. லிங்கப்பா போன்ற வயலினிஸ்டிடம் பணியாற்றினார்.
2012ஆம் ஆண்டு ஜெயா தொலைக்காட்சியின் 14-வது ஆண்டு தொடக்கவிழாவில் முதல்வர் ஜெயலலிதா விஸ்வநாதன் ராமமூர்த்தி இணைக்கு 60 பொற்காசுகள் கொண்ட பொற்கிழியும், இருவருக்கும் மகிழுந்துகளையும் பரிசாக தந்தார்.
எம். எஸ். விஸ்வநாதன் 15 வயதிலேயே மூன்று இசைக்கருவிகளை இசைக்கும் திறனைப் பெற்றிருந்தார். டி. கே. ராமமூர்த்தி 16 வயதிலிருந்து வயலின் இசைக் கலைஞராக இருந்தார்.
தார் மாவட்டத்தின் கிழக்கு மேற்காக விந்தியத் மலைத்தொடர்கள் செல்கின்றன. மாவட்டத்தின் வடக்கு பகுதிகள் மால்வா பீடபூமியில் அமைந்துள்ளது. மாவட்டத்தின் வடமேற்கு பகுதியில் மாகி ஆறு பாய்கிறது.
மாவட்டத்தின் வடகிழக்கு பகுதியில் சம்பல் ஆறு பாய்ந்து யமுனை ஆற்றுடன் கலந்து பின் கங்கையில் கலக்கிறது. மாவட்டத்தின் தென் பகுதியில் பாயும் நர்மதை ஆறு மாவட்டத்தின் எல்லையாக அமைகிறது.
ा िा) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தார் நகரம் ஆகும். இந்த மாவட்டம் இந்தூர் கோட்டத்தில் அமைந்துள்ளது. இம்மாவட்டத்தில் பண்டைய தார் இரும்புத் தூண் துண்டுகள் மற்றும் அம்பிகை சிலை கிடைத்துள்ளது.
மத்தியப் பிரதேச மாநிலத்தின் கிழக்கில், 8,153 சதுர கிலோ மீட்டர் பரப்பளவு கொண்ட தார் மாவட்டத்தின் வடக்கில் ரத்லாம் மாவட்டம், வடகிழக்கில் உஜ்ஜைன் மாவட்டம், கிழக்கில் இந்தூர் மாவட்டம், தென் கிழக்கில் கார்கோன் மாவட்டம், தெற்கில் பர்வானி மாவட்டம், மேற்கில் ஜாபூவா மாவட்டம் எல்லைகளாக கொண்டது.
தார் மாவட்டம் தார், சர்தார்பூர், பட்னாவர், மனாவர் மற்றும் குக்சி என ஐந்து உட்கோட்டங்களையும், இந்த ஐந்து உட்கோட்டங்களில் தார், பட்னாவர், தரம்புரி, சர்தார்பூர், பட்னாவர், மனவார், குக்சி மற்றும் காந்தவானி என ஏழு வருவாய் வட்டங்களாக பிரிக்கப்பட்டுள்ளது.
இம்மாவட்டத்தில் சர்தார்பூர், காந்தவானி, குக்சி, மனாவர், தரம்புரி, தார் மற்றும் பட்னாவர் என ஏழு மத்தியப் பிரதேச சட்டமன்ற தொகுதிகளை கொண்டுள்ளது.
குவாலியர் மாவட்டத்தில் குவாலியர் கிராமப்புறம், குவாலியர், குவாலியர் கிழக்கு, குவாலியர் தெற்கு, பித்தர்வார் மற்றும் தாப்ரா என ஆறு மத்தியப் பிரதேச சட்டமன்ற தொகுதிகளையும்; சிவபுரி மாவட்டத்தின் சில சட்டமன்ற தொகுதிகளுடன் குவாலியர் நாடாளுமன்ற மக்களவைத் தொகுதி உள்ளது.
குவாலியர் மாவட்டம் மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் குவாலியர் ஆகும். இம் மாவட்டம் குவாலியர் கோட்டத்தில் அமைந்துள்ளது.
குவாலியர் மாவட்டத்தின் வடக்கில் முரைனா மாவட்டம், வடகிழக்கில் பிண்டு மாவட்டம், கிழக்கில் ததியா மாவட்டம், தெற்கில் சிவபுரி மாவட்டம் மற்றும் மேற்கில் சியோப்பூர் மாவட்டம் எல்லைகளாக கொண்டுள்ளது.
இம்மாவட்ட்ட்தில் குவாலியர் பெருநகர மாநகராட்சியும், அந்தாரி, பித்தர்வார், பிலௌவா, தோப்ரா, மொரார், லஸ்கர், பிச்சோர் மற்றும் தெக்கன்பூர் போன்ற நகரங்களை கொண்டுள்ளது.
நேரடியான அல்லது மறமுகமான தொடர்புகள் மின்னதிர்ச்சிக்கு காரணமாகின்றன. மின்னதிர்ச்சியால் பாதிக்கப்பட்டுள்ள ஒரு பகுதியை தவறுதலாக தொடுவதால் ஏற்படும் தொடர்பை மறைமுக தொடர்பு என்கிறோம். மறைமுக மின் தொடர்பைத் தவிர்க்க நேரடியான மின்தொடர்பில் இருந்து தப்பிப்பதற்கு மேற்கொள்ளப்படும் முன்னெச்சரிக்கை நடவடிக்கைகளில் கவனம் செலுத்த வேண்டும். மின் சாதனங்களின் உலோக பாகங்கள் நல்ல நில பிணைப்புள்ளதா என்று கவனித்தால் மறைமுக மின் தொடர்பை தவிர்க்க முடியும். தானாகவே மின்னிணைப்பைத் துண்டிக்கும் கருவிகளை மின்கம்பி அமைப்பில் இணைத்தும் பயன்படுத்தலாம்.
ஒரு மின் அதிர்ச்சியால் ஏற்படும் விபத்து பல விளைவுகளைக் ஏற்படுத்துகிறது. மின்சாரம் நரம்பு மண்டலம் வழியாக பயணம் செய்ய நேரிட்டு வழியில் உள்ள இணைப்புத் திசுக்களை எரித்து விடுகிறது. உடலில் எங்குவேண்டுமானாலும் நம்பமுடியாத அளவுக்கு வினோதமான அறிகுறிகளை வெளிப்படுத்தும் மற்றும் சிக்கலான பகுதிகளில் வலியுண்டாக்கும் நோய்களுக்கு வழிவகுக்கும்.மின்கம்பி அமைப்பு அல்லது மற்ற உலோக வேலைகளில் காணப்படும் அபாயகரமான மின்னழுத்தம் நேரடியான மின்னதிர்ச்சிக்கு வழிவகுக்கிறது.
மின் அதிர்ச்சி என்பது மனித உடல் வழியாக மின்சாரம் பாயும்போது உடலில் ஏற்படும் உடலியல் வினை அல்லது காயம் ஆகும் . பொதுவாக, மின்சாரத்தின் ஒரு கெடுதலான வெளிப்பாடு என்பதை விவரிக்க இச்சொல் பயன்படுத்தப்படுகிறது. மனித உறுப்புகளில் ஒன்று ஏதாவதொரு மின்சார மூலத்துடன் தொடர்பு கொள்ள நேரிடும்போது போதுமான அளவு மின்சாரம் தோல், தசைகள், அல்லது முடி போன்ற மனித உடல் பகுதியில் மின்சாரம் பாய்கிறது.
மிகக்குறைந்த அளவிலான மின்சாரம் புலப்படாமல் போகலாம். பெரிய அளவிலான மின்னதிர்ச்சிக்கு ஆளான ஒருவர் மின் இணைப்புற்ற ஒரு பொருளுக்கு அருகில் செல்ல முடியாதவாறு மாற்றப்படலாம் . இன்னும் பெரிய அளவிலான மின்சாரம் உடலில் பாய நேர்ந்தால் இதயம் அதிர்ச்சிக்குள்ளாவது மற்றும் தசைகளில் பாதிப்பையும் ஏற்படுத்தும். மின் அதிர்ச்சியால் ஏற்படும் மரணம் மின் அதிர்ச்சி இறப்பு என்று அழைக்கப்படுகிறது.
ஆவாட் என்பதன் பொருள் ” வந்து சேருங்கள் “ அல்லது ” இங்கே வாருங்கள் “ என்பதாகும். இயந்திரங்களின் அறிமுகத்திற்கு முன்னர், உழவர்கள் தங்கள் உறவினர்கள் மற்றும் நண்பர்களை அறுவடைக்காக அழைப்பர். இவர்கள் அதே கிராமத்தைச் சார்ந்தவர்களாகவோ அல்லது அண்மையில் உள்ள பிற கிராமத்தைச் சார்ந்தவர்களாகவோ இருப்பர். இவ்வழக்கம் முற்றிலுமாக இன்று அழிந்து போகவில்லை என்ற போதிலும் படிப்படியாக தேய்பிறை போல குறைந்து கொண்டே வருகிறது.